রোজভ্যালির পর এবার সারদা কাণ্ডেও নাম জড়াল সুদীপ বন্দ্যোপাধ্যায়ের। সুদীপ্ত সেনের সঙ্গেও তৃণমূল সাংসদের যোগসূত্র পেয়েছে CBI। মিডল্যান্ড পার্কে সারদার অফিসে যাতায়াত ছিল সুদীপের। সেখানে একাধিকবার সারদা কর্তার সঙ্গে বৈঠক হয় তৃণমূল নেতার। সারদার সঙ্গে সুদীপ বন্দ্যোপাধ্যায়ের আর্থিক লেনদেনের বিষয়টিও খতিয়ে দেখছে CBI।
 ওয়েব ডেস্ক : রোজভ্যালির পর এবার সারদা কাণ্ডেও নাম জড়াল সুদীপ বন্দ্যোপাধ্যায়ের। সুদীপ্ত সেনের সঙ্গেও তৃণমূল সাংসদের যোগসূত্র পেয়েছে CBI। মিডল্যান্ড পার্কে সারদার অফিসে যাতায়াত ছিল সুদীপের। সেখানে একাধিকবার সারদা কর্তার সঙ্গে বৈঠক হয় তৃণমূল নেতার। সারদার সঙ্গে সুদীপ বন্দ্যোপাধ্যায়ের আর্থিক লেনদেনের বিষয়টিও খতিয়ে দেখছে CBI। এদিকে রোজভ্যালি কাণ্ডে সুদীপ বন্দ্যোপাধ্যায়ের নাম করে একাধিক ব্যক্তি ২০১০ থেকে ২০১৩ পর্যন্ত  দু'দফায় ১০ লক্ষ টাকা আদায় করেছেন বলে জানতে পেরেছে CBI। CBI-এর দাবি, ২০১০ সালে মহম্মদ কালাম এক ব্যক্তি রোজভ্যালি অফিস থেকে সুদীপের নাম করে ৫ লক্ষ টাকা নেন। দু বছর পর একই ঘটনা। গৌতম সরকার নামে আরেক ব্যক্তি রোজভ্যালির অফিস থেকে  সুদীপের নামে ৫ লক্ষ টাকা নেন।